CELEX: 62011TN0564
Language: hu
Date: 2011-10-28 00:00:00
Title: T-564/11. sz. ügy: 2011. október 28-án benyújtott kereset — Farage kontra Parlament és Buzek

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/53
            
         
      2011. október 28-án benyújtott kereset — Farage kontra Parlament és Buzek
      (T-564/11. sz. ügy)
      (2012/C 25/105)
      Az eljárás nyelve: angol
      
         Felek
      
      
         Felperes: Nigel Paul Farage (Brüsszel, Belgium) (képviselő: P. Bennett solicitor)
      
         Alperesek: Európai Parlament és Jerzy Buzek (Brüsszel, Belgium)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Parlament elnökének, Jerzy Buzeknek 2010. március 2-i azon határozatát, amelyben a felperestől tíz napra megvonta napidíjra való jogosultságát, valamint az Európai Parlament Elnökségének 2010. március 24-i és az Európai Parlament elnökének 2011. augusztus 31-i azon határozatait, amelyek elfogadhatatlannak nyilvánítják a felperes parlamenti mentességre történő hivatkozását; és
               
            
                  —
               
               
                  másodlagosan állapítsa meg, hogy a fenti határozatok egyike sem érvényes vagy azok elfogadásának nem volt helye.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap az Európai Unió kiváltságairól és mentességeiről szóló (7. sz.) jegyzőkönyv (HL 2010., C 84., 99. o.) 8. cikkének állítólagos megsértésére vonatkozik annyiban, amennyiben a felperes 2010. február 24-i beszédét az Európai Parlament tagjaként mondta el. Így a szóban forgó beszéd politikai megállapításokat tartalmazott, és elsődleges fontosságú, hogy az Európai Parlament tagjai szabadon szólhassanak fel.
               
            
                  2.
               
               
                  A második jogalap a szólásszabadság állítólagos megsértésére vonatkozik annyiban, amennyiben az Európai Parlament eljárási szabályzata (HL 2011., L 116., 1. o.) 9. cikkének (3) bekezdését nem vették megfelelően figyelembe.
               
            
                  3.
               
               
                  A harmadik jogalap az Emberi jogok és alapvető szabadságok védelméről szóló egyezmény 6. cikkében előírt, független és pártatlan bírósághoz való jog megsértésére vonatkozik annyiban, amennyiben az Európai Parlament elnökének — vagy a 2010. február 24-i plenáris ülésen jelenlévő és véleményt nyilvánító bármely személynek — bármiféle részvétele a jelen üggyel kapcsolatos döntéshozatali eljárásban kizárja, hogy e személy részt vehessen az ilyen eljárásban.
               
            
                  4.
               
               
                  A negyedik jogalap az Európai Parlament 152. cikke (1) bekezdésének és 153. cikkének helytelen értelmezésére vonatkozik annyiban, amennyiben az utóbbi rendelkezésben szereplő szankciókat e rendelkezés első részével összefüggésben kell értelmezni, amely „a 9. cikkben meghatározott elvek sérelmével járó” súlyos rendbontásra vagy megzavarásra vonatkozik.